شەفەق نیوز/ فەرماندەی ناوەندی ئەمریکی، ئمڕوو پەنجشەممە، توومەتبار هێزەیلیگ ئیرانی کرد وەپشتگیری دوو کەشتی وهیلیکۆپتەریگ ک دەسنانەبان کەشتییگ لە ئاوە ناودەوڵەتیەگە.
 ماڵپەڕ Centcom لەبان تویتەر نوووسان: هێزەیلیگ ئیرانی وەیاوەری دوو کەشتی و هیلیکۆپتەریگ مارکەی Sea King ، ئمڕوو دەسنانەبان کەشتییگ وە ناونشان Wila لە ئاوە ناودەوڵەتیەگە.
هەمیش ماڵپەڕەگە ک خاوەن نشانەی کەوە، پارچە ڤیدیۆیگ بڵاو کرد فڕۆکەی هیلیکۆپتەریگ نشان دەێد لەبان کەشتیەگەو فڕێد، وهەمیش چەن کەسیگ نشان دەێد، داوەزنە بان کەشتیەگە.
ئیران تا ئیسە هیچ لێدوانیگ لە ئۆپراسیۆنەگە نەیاگە، ەهەمیش میدیاگان لە ئیران باسی نەکرد.
